xlii          CHAUCER'S KNIGHTES TALE.

For which this noble duk, as he wel can,

Comforteth and honoureth every man,

And made revel al the lange night,,

Unto the straunge lordes, as it was right.            1S60

Ne ther was holden to discomfytyng.

But as a justes or as a turneying;

For sothly ther was no discomfiture.,

For fallynge is but an adventure.

Ne to be lad with fors unto the stake

Unyolden, and with twenty knightes take,

A person allone, withouten moo,

And haned forth by arme, foot, and too,

And eke his steede dryven forth with staves,

With footemen, bothe yemen and eke knaves,      1870

It was aretted him no vylonye,

Ne no maner man held it no cowardye.

For which Theseus ]owd anon leet crie,
To stynten al rancour and al envye,
The gree as wel on o syde as on other,
And every side lik, as otheres brother;
And yaf hem yiftes after here degre,
And fully heeld a feste dayes thre;
And conveyed^ the knightes worthily
Out of his toun a journee largely.                       1880

And horn went every man the righte way.
Ther was no more, butcc Farwel, have good day !"
Of this batayl I wol no more endite,
But speke of Palomon and of Arcyte.

Swelleth the brest of Arcyte, and the sore
Encresceth at his herte more and more.
The clothred blood, for eny leche-craft,
Corrumpith, and is in his bouk i-laft,
That nother veyne blood, ne ventusyng,
Ne drynk of herbes may ben his helpyng.           1890

The vertu expulsi/* or animal.
For thilke vertu cleped natural,
Ne may the venym voyde, ne expelle.
The pypes of his lounges gan to swelle,
And every lacerte in his brest adoun
Is schent with venym and corrupcioun.
Him gayneth nother, for to get his lyf,
Vomyt up-ward, ne doun-ward laxatif;
Al is to-broken thilke regioun;
Nature hath now no dominacioun.                      1900

And certeynly wher nature wil not wirche,
Farwel phisik ; go bere the man to diirehe.